Publication: Magyar Közlöny
Issue: MK-2002-124 (Year: 2002, Number: 124)
Era: 1990-2004
Section: az 52/2002. (IX. 26.) OM rendelethez
Paragraph Index: 77

5. A képzés fõbb tanulmányi területei 5.1. Alapozó tárgyak az összes kreditnek a 16—23%-át adják, a kreditek száma legalább 20, legfeljebb 28 kreditpont: mezõgazdálkodási vízgazdálkodási stratégia, agroés hidrometerológia, vízkészlet-gazdálkodás, természetközpontú vízkészlet-gazdálkodás és vízhasználat, hidrológia-hidraulika, valamint térinformatika a mezõgazdaságban. 5.2. Szakmai ismeretek I. az összes kreditnek a 23—30%-át adják, a kreditek száma legalább 28, legfeljebb 36 kreditpont; tantárgyak: talajtan-talajhasználat, kertészeti termesztés vízgazdálkodása, növénytermesztési terület vízgazdálkodása, hal- és nádgazdálkodás, öntözéstechnika. 5.3. Szakmai ismeretek II. az összes kreditnek 23—30%-át adják, a kreditek száma legalább 28, legfeljebb 36 kreditpont: a vízgazdálkodás gépei, vízrendezés, vízgazdálkodási létesítmények, árvíz- és belvízvédelem, települési vízrendezés. (Az 5.2. és 5.3. szakmai ismeretekhez kapcsolódik fentieken kívül a szakdolgozat 10 kreditpontja.) 5.4. Gazdasági és humán ismeretek az összes kreditnek 16—23%-át adják, a kreditek száma legalább 20, legfeljebb 28 kreditpont: minõségbiztosítás a vízgazdálkodásban, mezõgazdasági vízgazdálkodás az EU-ban, vízjog, szakigazgatás, a vízgazdálkodás gazdasági kérdései, az EU vízgazdálkodási keretirányelvei. 5.5. Szakmai gyakorlat: a hallgatók a második és a harmadik szemeszter teljesítése után 1 hét terepgyakorlaton vesznek részt. A terepgyakorlat idõtartama 2× 1 hét, mely összesen 80 óra. A terepgyakorlatok teljesítése a szak elvégzésének kritériumfeltétele.

Source: https://magyarkozlony.hu/hivatalos-lapok/e6f3501f8d6e339f5e24aaa407222780a4f5fe8a/dokumentumok/69511baae9280583a10df974de91d85c4fffefd0/letoltes